**Съобщение**

Във връзка с постъпило уведомление за инвестиционно предложение: „Изграждане на фотоволтаична електроцентрала“, в п.и. с идент 78135.82.223, 78135.82.224, 78135.82.225 и 78135.100.6, в землището на с. Царевец, общ. Мездра, обл. Враца“, с възложител: "МЕЗДРА СОЛАР 3" ООД, гр. София, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

Инвестиционното предложение е свързано с изготвен ПУП-ПЗ за промяна предназначението на земеделски земи и изграждане на фотоволтаична електроцентрала с мощност 58 MW в следните поземлени имоти:

* п.и. с идентификатор 78135.82.223 (представляващ част от имот със стар идент. 78135.82.219), с площ: 9237 м2, с трайно предназначение на територията: „земеделска“ и начин на трайно ползване: „пасище“, м. „Остро бърдо“, в землището на с. Царевец, общ. Мездра, обл. Враца.
* п.и. с идентификатор 78135.82.224 (представляващ част от имот със стар идент. 78135.82.219), с площ: 14867 м2, с трайно предназначение на територията: „земеделска“ и начин на трайно ползване: „пасище“, м. „Остро бърдо“, в землището на с. Царевец, общ. Мездра, обл. Враца.
* п.и. с идентификатор 78135.82.225, (представляващ част от имот със стар идент. 78135.82.219 и част от имот със стар идент. 78135.57.95), с площ: 567718 м2, с трайно предназначение на територията: „земеделска“ и начин на трайно ползване: „пасище“, м. „Остро бърдо“, в землището на с. Царевец, общ. Мездра, обл. Враца.
* п.и. с идентификатор 78135.100.6 (представляващ част от имот със стар идент. 78135.100.48), с площ: 11050 м2, с трайно предназначение на територията: „земеделска“ и начин на трайно ползване: „пасище“, м. „Остро бърдо“, в землището на с. Царевец, общ. Мездра, обл. Враца.

Фотоволтаичната централа ще бъде изградена от фотоволтаични модули, които са разпределени оптимално върху терена. Тяхната функция е да преобразуват слънчевата енергия в електрическа. Процеса на производство е свързан и с преобразуването на полученият постоянен ток от фотоволтаични модули в променлив, с параметрите на мрежата.

Фотоволтаичната електроцентрала ще се състои от 52104 бр. фотоволтаични панела.

Фотоволтаичните модули (панели) ще се свържат последователно в серии (стрингове), чийто размер зависи от напрежението във всеки модул, така че крайното напрежение на стринга да съответства на оптималното работно напрежение на инвертора.

За преобразуване на постоянния ток на модулите в променлив се използват инвертори. За конкретният случай е избрана работна схема с локални инвертори – 78 бр. инвертори Huawei SUN2000-330KTL-H2.

Повишаването на напрежението до 20кV ще се осъществява от 6 броя трафопост, тип БКТП 0,8/20kV, 6,5MVA с повишаващ трансформатор, към ТНН на който са свързани съответните инвертори.

В имот с идент. 78135.82.224 ше бъде изградена подстанция с мощност 180-240MW.

Имотите са публична общинска собственост. С Решение №25 на Общински съвет - Мездра от Протокол №3/21.12.2023 г. се разрешава изработване на изменение на ОУПО Мездра за обособяване на устройствена зона „предимно производствена“ и допуска възлагане на ПУП-ПЗ за промяна предназначението на земеделска земя за изграждане на обекти на техническата инфраструктура „фотоволтаична електроцентрала“, в обхвата на поземлени имоти 78135.57.95, 78135.100.48 и 78135.82.219, в землището на с. Царевец, общ. Мездра.

За изменението на ОУП на Община Мездра е проведена процедура по преценяване на необходимостта от извършване на екологична оценка, приключила с Решение №ВР-3-ЕО/2024 г. на директора на РИОСВ-Враца, с характер на решението - да не се извършва екологична оценка.

С Решение №103/27.06.2024 г. на Общински съвет - Мездра се одобрява изменението на ОУП на Община Мездра.

Генерираните строителни отпадъци ще се събират и съхраняват разделно по вид на специално обособена площ, до натрупване на подходящо за извозване количество. Предаването на строителните отпадъци за последващо оползотворяване ще се извършва въз основа на писмен договор с лица, притежаващи разрешение, комплексно разрешително или регистрационен документ по чл. 35 от *Закона за управление на отпадъците*.

При експлоатация на обекта няма да се формират отпадъци.

Дейността не е свързана с формиране на отпадъчни води.

Достъпът до имотите се осъществява от съществуваща пътна мрежа и не се предвижда изграждане на нова пътна инфраструктура.

Инвестиционно предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение №2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

Съгласно изискванията на чл.4а, ал.1 от Наредбата за ОВОС постъпилата документация е изпратена на директора на Басейнова дирекция Дунавски район – Плевен (БДДР – Плевен) за изразяване на становище, относно допустимостта на инвестиционното предложение спрямо режимите, определени в действащите планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца становище на БДДР – Плевен с изх. № ПУ-01-614-(1)/03.09.2024г. (копие от което Ви се предоставя за съобразяване):

* реализирането на ИП е допустимо спрямо целите за опазване на околната среда, заложени в ПУРБ 2016 – 2021 г., при спазване на мерките посочени в т. 1.1.2. от становището;
* ИП е допустимо спрямо ПУРН 2022 – 2027 г. Предвидените дейности не са в противоречие с мерките в Програмата от мерки за намаляване на риска от наводнения;
* реализацията на ИП е допустима спрямо целите и мерките, определени в ПУРБ 2016 – 2021 г. и ПУРН 2022 – 2027 г., и не се очаква да окаже негативно въздействие върху водите и водните екосистеми, при спазване на мерките, посочени в т. 1 и законовите изисквания посочени в т. 2 от горецитираното становище, както и при условие, че не се достига нивото на подземните води, при изграждане на фотоволтаичната централа и не се засягат повърхностните водни обекти (граничещи с имотите).

**ІІ. По отношение на изискванията на чл.31 от Закона за биологичното разнообразие (ЗБР):**

Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположената защитена зона, на 5,000 км, е BG0001014 "Карлуково" за опазване на природните местообитания и на дивата флора и фауна, обявена със Заповед № РД-329 от 31.03.2021г. на МОСВ (обн. ДВ, бр.53 от 25.06.2021г.).

ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Мездра, кметство с Царевец и БДДР-Плевен.

/отговорено на 09.09.2024г./